10. ΝΟΜΟΣ υπ’ αριθ. 3308 της 13/18 Ιουλ. 1955 Περί εξαλείψεως υποθηκών και προσημειώσεων και άρσεως κατασχέσεων εγγεγραμμένων προ της 11 Νοεμ. 1944. ΕΙΣΗΓΗΤΙΚΗ ΕΚΘΕΣΙΣ Δυνάμει των ισχυουσών διατάξεων του Αστικού Κώδικος και της Πολ. Δικονομίας, δια την εξάλειψιν υποθηκών, προσημειώσεων και κατασχέσεων όταν αύτη δεν ενεργείται τη συνεναίσει του δανειστού παρεχομένη ενώπιον συμβολαιογράφου απαιτείται δικαστική απόφασις. Η αυτή διαδικασία εξακολουθεί τηρουμένη μέχρι σήμερον και δια την εξάλειψιν υποθηκών ή προσημειώσεων και κατασχέσεων, εγγεγραμμένων εις δραχμάς προ του Νόμου υπ’ αριθ. 18 της 9/10 Νοεμ. 1944 «περί νομισματικής διαρρυθμίσεως». Ως γνωστόν κατόπιν του Νόμου τούτου, καθιερώθη νέα δραχμή ως νομισματική μονάς, όσον δε αφορά τας παλαιάς δραχμάς, η σχέσις τούτων προς τας νέας δραχμάς καθωρίσθη μία προς πεντήκοντα δισεκατομμύρια. Η σχέσις αύτη καθωρίσθη τόσον δια τα τραπεζογραμμάτια (άρθρ. 5 παρ. 1), όσον και δια τας πάσης φύσεως οφειλάς εις δραχμάς, τας στηριζομένας εις γενεσιουργόν αιτίαν, υφισταμένην προ της ισχύος του Νόμ. 18/1944 (άρθρ. 5 παρ. 2), κατ’ εφαρμογήν της «νομισματικής» αρχής. Επί πλέον δια της διατάξεως του άρθρ. 1 παρ. 2 του Α.Ν. 1073/1946 αι αυταί απαιτήσεις εθεωρήθησαν εξοφληθείσαι. Συνεπώς η διατήρησις των δι’ αυτάς υποθηκών, προσημειώσεων και κατασχέσεων αποτελεί ανακολουθίαν. Ανεξαρτήτως όμως προς τούτο, αι κρατούσαι αρχαί της δημοσιότητος και ειδικότητος επί των βιβλίων υποθηκών και κατασχέσεων αποκλείουσι και εν περιπτώσει έτι αμφισβητήσεως της υπαγωγής απαιτήσεως εις τον Νόμ. 18/1944 την επέκτασιν της αμφισβητήσεως ταύτης ως προς το ποσόν εις δραχμάς, δι’ ο ενεγράφη υποθήκη ή προσημείωσις ή κατάσχεσις. Όθεν υπό τας συνθήκας ταύτας είναι πρόδηλον και αυτονόητον ότι αι τοιαύται προ της 10 Νοεμ. 1944 εγγραφείσαι εις δραχμάς υποθήκαι, προσημειώσεις και κατασχέσεις κατέστησαν ήδη κεναί περιεχομένου και η κατά τας κειμένας διατάξεις τηρουμένη ως άνω διαδικασία προς εξάλειψιν των οικείων εγγραφών καταλήγουσα πάντοτε υποχρεωτικώς εις έκδοσιν δικαστικής αποφάσεως περί αποδοχής της περί εξαλείψεως αιτήσεως ή αγωγής, ουδένα έτερον σκοπόν εκπληροί πέραν της υποβολής των ενδιαφερομένων εις όλως περιττήν ταλαιπωρίαν και άσκοπον απώλειαν χρόνου, αλλά και εις χρηματικήν δαπάνην, βαρύνουσαν ακόμη και τον εναγόμενον δανειστήν καθ’ ου απευθύνεται η περί εξαλείψεως αίτησις. Προς δε προκαλείται δια των τυπικών τούτων και κατ’ ουσίαν ανωφελών δικών πρόσθετος φόρτος εις τα πινάκια των δικαστηρίων, υπό τας παρούσας μάλιστα περιστάσεις της υπερόγκου συσσωρεύσεως δικών πάσης φύσεως. 7.Δ.α.8-9 Υποθήκη Υποθήκη 7.Δ.α.10 Δια τους ανωτέρω λόγους εκρίθη σκόπιμον όπως αι εν λόγω υποθήκαι, προσημειώσεις και κατασχέσεις διαγραφώσιν εκ των οικείων βιβλίων των υποθηκοφυλακείων του Κράτους επί τη εγγράφω αιτήσει παντός έχοντος έννομον συμφέρον. Δίκαιον όμως κρίνεται όπως οι ωφεληθέντες εκ των διατάξεων του άρθρ. 5 του Νόμ. 18/1944 οφειλέται, ων αι οφειλαί διεγράφησαν άνευ ουδεμιάς αντιπαροχής προς τους δανειστάς ή καταβολής φόρου εις το Δημόσιον, απαλλασσόμενοι και των εξόδων διαδικασίας της αγωγής εξαλείψεως ή ανακοπής κατασχέσεων, καταβάλωσι μικρόν πάγιον κλιμακωτόν τέλος δια την εξάλειψιν εκάστης εγγραφής υποθήκης ή προσημειώσεως, και την άρσιν εκάστης κατασχέσεως. Το τέλος τούτο, ελάχιστον έναντι του ωφελήματός των, θέλει διατεθή δια την ανέγερσιν δικαστηριακών κτιρίων εν Αθήναις. Άρθρ.1.-1.Υποθήκαι και προσημειώσεις εγγραφείσαι εις τα οικεία βιβλία υποθηκών, προ της 11 Νοεμ. 1944, προς ασφάλισιν απαιτήσεων εις δραχμάς, εξαλείφονται. 2.Κατασχέσεις ακινήτων αναγκαστικαί ή συντηρητικαί και λοιπαί εν γένει σημειώσεις σχέσιν έχουσαι προς ταύτας, εγγεγραμμέναι εις τα οικεία βιβλία κατασχέσεων μέχρι της 11 Νοεμβ. 1944, δι’ απαιτήσεις εις δραχμάς, αίρονται και διαγράφονται: 3.Αι εξαλείψεις υποθηκών και προσημειώσων και αι άρσεις κατασχέσεων περί ων αι προηγούμεναι παράγραφοι, ενεργούνται τη εγγράφω αιτήσει παντός έχοντος έννομον συμφέρον εντός ανατρεπτικής προθεσμίας 1 έτους από της ισχύος του παρόντος. Η ανωτέρω προθεσμία παρετάθη επί εν έτος από της λήξεώς της δυνάμει του άρθρ. 25 Νόμ. 3680/57 (κατωτ. αριθ. 11) και επί τρεις μήνας εισέτι δυνάμει του από 31 Αυγ./7 Σεπτ. 1957 Β.Δ/τος. Άρθρ.2.-1. Η κατά την παρ. 3 του προηγουμένου άρθρου αίτησις είναι απαράδεκτος, εάν δεν συνοδεύηται υπό γραμματίου εισπράξεως της Τραπέζης της Ελλάδος ή του Δημοσίου Ταμείου υπό τον λογαριασμόν (Ανέγερσις Δικαστικού Συγκροτήματος εν Αθήναις), περί καταβολής υπό του αιτούντος δια την εξάλειψιν εκάστης εγγραφής υποθήκης ή προσημειώσεως ή διαγραφής εκάστης κατασχέσεως ή άλλης τινός σχετικής σημειώσεως, των μεν εγγεγραμμένων προ της 28 Απρ. 1941 και δι’ απαίτησιν από ποσού δραχ. 10.000 προπολεμικών και μέχρι του ποσού των δραχ. 100.000, τέλος εκ 50 δραχμών, πέραν δε του ποσού τούτου και δι’ εκάστην πεντηκοντάδα χιλιάδων δραχμών ή κλάσμα  ταύτης επί πλέον δραχ. 10, των δε εγγεγραμμένων μετά την άνω χρονολογίαν παγίου τέλους δραχ. 100, ανεξαρτήτως ποσού απαιτήσεων. (Αντί της σελ. 286,01(α) Σελ. 286,01(β) 2.Εις τα εκδιδόμενα πιστοποιητικά βαρών, αντίγραφα ή περιλήψεις του βιβλίου υποθηκών, ή κατασχέσεων δεν μνημονεύονται αι κατά τα άνω εξαλειφθείσαι υποθήκαι και προσημειώσεις, ως και, αι αρθείσαι κατασχέσεις εκτός εάν ο αιτών ζητήση τούτο. 3.Δι’ εκάστην εξάλειψιν υποθήκης ή προσημειώσεως, ή άρσιν κατασχέσεως ως και δια παν εκδιδόμενον πιστοποιητικόν ή αντίγραφον κλπ. τα δικαιώματα των αμίσθων υποθηκοφυλάκων περιορίζονται εις το ήμισυ των κατά τας εκάστοτε αποφάσεις των Υπουργών Δικαιοσύνης και Οικονομικών καθοριζομένων. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 